kardosdrur/scandi-wiki huggingface dataset:
Scar (Løvernes konge)

Scar er en ond fiktiv løve og hovedskurken i Walt Disney Pictures' popurlære animerede spillefilm Løvernes Konge fra 1994. Den originale stemme er indtalt af Jeremy Irons, og dubbet til dansk af skuespilleren Stig Hoffmeyer. Figurens hovedansvarlige animator var Andreas Deja. Scar har sidenhen også medvirket i andre medier inden for Disney. Han er indbegrebet af den typisk britiske skurk: veluddanet, skruppeløs og kynisk. Baseret på litterere skurke såsom Claudius fra Hamlet og Iago fra Othello, og det påstås også at hans fremtræden til dels minder om naziføreren Adolf Hitler. Han er vidt og bredt betragtet som en af tidens bedste disneyskurke, og er hidtil den eneste animerede skurk nomineret til en MTV Movie Award. Scar var oprindelidt tilsigtet til at være en skælmsk løve som ikke skulle være beslægtet med Simba, Mufasa eller den kongelige familie, men animatorerne syntes at det ville være interessant, hvis der "var en trussel fra det indvendige". Han har sit navn efter arret på sit venstre øje og har lighed med Pantheraløven.

Løvernes konge 
Scar er lillebror til løvernes konge Mufasa, og Simbas onkel, og den anden i rækken til tronen efter at Simba blev født. Scar var misundelig på Simbas stilling som den næste konge af De stolte sletter, så han planlagde at myrde sin bror og nevø, for at blive den næste efterfølger.

Disney-figurer
Fiktive skurke
Tegnefilmsfigurer
Amager Kort

Amager Kort A.m.b.A. er et konto og kortselskab, som udsteder en kreditfacilitet i form af et konto- og kreditkort (under navnet Amager Kort) med løbende kredit. Kortet giver kunder mulighed for at handle i godt 180 forretninger, serviceleverandører m.v. fordelt på hele Amager (pr. 2007) og dernæst fordele betalingen over en række måneder. Administrationen, som står for kontoringens daglige drift, har til huse i Amager Centret og dens primære virksomhed er at udstede kontokortet samt et gavekort.

Amager Kort blev startet i 1975 som et samarbejde mellem forretningerne på Amagerbrogade og i Amager Centret. Formålet var at tilbyde amagerkanerne samme kreditmuligheder som kunne opnås i stormagasiner i Københavns centrum og butikscentre rundt om i Københavnsområdet. På daværende tidspunkt kunne kortet kun anvendes i 18 forretninger.

I 1982 var Amager Kort sponsor for Fremad Amager.

Ekstern henvisning 
 Amager Korts officielle hjemmeside

Finansiel økonomi
Virksomheder i København
Kort
Skriftkloge

Skriftkloge (hebr: sofer, græsk: grammateús) var en stand på Jesu tid, der var opstået i Israel efter det babylonske eksil, og hvis medlemmer bestod af mænd, der var uddannet i de hellige skrifter (Det Gamle Testamente) og i særdeleshed Moses' lov – Torah. Ordet "skriftklog" bruges enkelte gange før eksilet (2 Sam 8,17;20,25) om en statsskriver, men ellers er den første, som bliver kaldt skriftlærd Ezra, da han var velbevandret i Moses' lov (Ezra 7,6).

Samfundsmæssig rolle 
Som datidens akademikere fik de efterhånden en vigtig rolle i at tolke loven teologisk og juridisk. De fleste jøder anså dem som lovgivere, fordi det, de besluttede, blev gældende ret. De love kom efterhånden til at dække alle tænkelige situationer. Med tiden, da jøderne begyndte at tale aramæisk, blev de også nødt til at oversætte og  forklare de hellige, hebraiske tekster.
De skriftkloge havde også til opgave at undervise i lovens bestemmelser og i de afgørelser, som berømte lærere i fortiden havde truffet (de gamles overleveringer se Mark 7,3 og 7,5).

Uddannelsen begyndte i 15-årsalderen og varede 12 år med læsninger af fortolkninger af Skriften (senere samlet i Talmud). Retten og myndigheden til at undervise som rabbi fik de først få som 40-årig. Enkelte skriftkloge var præster, men størstedelen havde et borgerligt erhverv ved siden af som  Paulus, der var teltmager. Arbejdet som skriftklog var ulønnet, og derfor tilhørte de trods deres store betydning den fattigere del af befolkning. Nogle fik dog underhold for deres indsats.

De skriftkloge som gruppe 
De skriftkloge var ikke et egentligt parti eller en religiøs retning som farisæerne, saddukæerne og essæerne, men snarere en stand svarende til vor tids teologer eller jurister, der virkede inden for det jødiske samfund med råd og vejledning til forståelse af skrifterne. I Det Nye Testamente (NT) står de skriftkloge og farisæerne ofte nævnt sammen, men de to benævnelser er ikke nødvendigvis sammenfaldende. De fleste farisæere var ikke skriftkloge, men de farisæiske skriftkloge, som der sandsynligvis hentydes til i NT, var dog en større og mere betydningsfuld gruppe end de saddukæiske skriftkloge.

De skriftkloge og Jesus 
Jesus havde ikke fået uddannelsen, men blev jævnligt kaldt for rabbi og underviste. Johannes gengiver jødernes forundring over dette forhold:
"Hvordan kan han have forstand på Skriften, når han ikke er oplært i den?" Jesus svarede dem: "Min lære er ikke min egen, men hans som har sendt mig" (Joh 7,15-16)
Jesus er flere gange i konfrontation med farisæerne og de skriftkloge, hvad der i dag har givet denne gruppe et negativt eftermæle, trods deres store indsats og vigtige rolle.
Især Matthæusevangeliet (Matt 8,19; 13,52) nævner de skriftkloge sammen med farisæerne, mens Lukasevangeliet fortrinsvis anvender betegnelsen lovkyndige og lovlærere (Luk 5,17; 7,30; 10,25; 11.45 fl.)

Jødedom
Kristendom
Personer i Det Nye Testamente
OK Olie

OK Olie A/S var et dansk olieselskab, der i 1978 i første omgang indgik en samarbejdsaftale med Fyns Kulindkøbsforening og Dansk Andels Kulforretning men som senere blev en del af fusionen mellem de to. I 1983 var fusionen mellem de tre medlemsejede selskaber gennemført under navnet Olieselskabet Danmark a.m.b.a. (det nuværende OK Benzin). I årene efter fulgte yderligere 4 selskaber med. Andelsselskabet blev dannet som følge af oliekrisen i 1973, da det blev vigtigere end nogensinde at sikre en del af energiforsyningen på danske hænder.

Selskabets navn (og OK Benzins navn siden 1998) kommer af den svenske Olie Konsumenterne, som var aktionær i det daværende selskab.

Se også 
OK a.m.b.a.

Tankstationer i Danmark
Etableret i 1978
Ophørt i 1983
Antemurale Christianitatis

Antemurale Christianitatis (Beskytter af kristendommen) var en betegnelse Pave Leo X anerkendende gav kroaterne i år 1519, fordi de ydede modstand imod det Osmanniske Riges udbredelse i Europa.

Referencer 

Kristendom
Kroatiens historie
Patriot

En patriot er en person, der viser eller praktiserer patriotisme.

En patriot er altså en person som går meget op i sit fædreland og vil gøre alt for landet.

Patriot kan endvidere have følgende betydninger:

Politik 
 Patriot (amerikanske revolution) - tilhængere af uafhængighed af det britiske monarki under den amerikanske uafhængighedskrig
 Patriot Act - en føderal lov i USA vedtaget efter angrebene den 11. september 2001
 Christian Patriot movement - en kristen konservativ bevægelse i USA
 Patriotiske Front (Bulgarien) - en nationalistisk valgalliance i Bulgarien
 Patriotisk Alliance For Forandring - et socialistisk politisk parti i Paraguay

Film og tv
 Patriot (tv-serie) - en tv- serie på Amazon TV fra 2015
 The Patriot (film fra 1928)
 The Patriot (film fra 1986)
 The Patriot (film fra 1988) 
 The Patriot (film fra 2000) - en amerikansk film
 Patrioternes spil (film) - en film fra 1992
 Patrioterne - en dokumentarfilm fra 1997 instrueret af Tómas Gislason

Virksomheder og foreninger
 Patriotisk Selskab - En dansk landbrugsforening
 Patriot Coal - et kulmineselskab i St. Louis, Missouri
 Patriot Memory - en virksomhed i Silicon Valley, der fremstiller memorycards og andet computertilbehør
 Patriot Rail Company - et jernebaneselskab i USA
 Patriot Scientific Corporation - en virksomhed i Carlsbad, Californien

Militær 
 MIM-104 Patriot - et jord-til-luft missil-system

Geografi
 Patriot (Indiana) - en by i USA
 Patriot (Ohio) - en by i USA

Sport 
 New England Patriots- et amerikansk fodboldhold baseret i NFL baseret i Massachusetts
 Patriotas F.C. - et colombiansk fodboldhold, der spiler i Categoría Primera A

Køretøjer 
 Jeep Patriot - en SUV fremstillet af Fiat Chrysler, LLC
Forsanger

En forsanger er den person i et band, der synger den dominerende vokaldel. Andre personer i bandet kan også synge, enten som kor eller som gæstesangere. 

De fleste bands nøjes med kun at have en enkel forsanger, men det er naturligvis muligt at have flere. Dette kan medføre en større vokal variation i lydbilledet. Det er heller ikke usædvanligt, at forsangere også spiller musikinstrumenter i bandet.

Bands, hvor de fleste eller alle medlemmer synger, regnes normalt ikke som havende forsangere – eksempelvis The Beatles, Spice Girls og De Nattergale.

Musikere

de:Band (Musik)#Frontleute
Øster Alling

Øster Alling er en landsby på Djursland med . Øster Alling er beliggende seks kilometer sydvest for Auning. Fra Randers er der 21 kilometer mod øst til Øster Alling og fra Aarhus er der 38 kilometer mod nord til byen.

Byen ligger i Region Midtjylland og hører under Norddjurs Kommune. Øster Alling er beliggende i Øster Alling Sogn.

Øster Alling Kirke ligger i byen.

Kilder

Eksterne henvisninger 
 Information om Øster Alling 

Byer i Norddjurs Kommune
Byer og bydele med genforeningssten
Coliforme bakterier

Coliforme bakterier (eller tyktarmsbakterier) er et fællesnavn for  bakterier, som lever i pattedyrs tyktarm. Er de andre steder, er det udtryk for fækal forurening. Coliforme bakterier defineres som stavformede Gramnegative ikke-sporedannere (se billederne), der kan forgære laktose med syre- og gasproduktion ved 35-37°C. 

Der er ca. ti gange så mange coliforme bakterier i menneskets tarm som antallet af menneskets celler. Det store antal bakterier i dyr og mennesker medfører derfor at coliforme bakterier er vidt udbredt overalt i naturen.

De coliforme bakterier har flere gavnlige funktioner i tarmen som produktion af K-vitamin, men de kan give infektioner på andre slimhinder, hvis de utilsigtet kommer her. Nogle varianter som VTEC er patogene.

Typiske slægter omfatter:
 Citrobacter, 
 Enterobacter 
 Escherichia (Escherichia coli udgør mængdemæssigt typisk 10% i menneskers tyktarm)
 Hafnia
 Klebsiella 
 Serratia

Sundhedsindikator 

Coliforme bakterier bruges til at indikere sundhedsrisiko ved drikkevand og fødevarer, da der så også kan være sygdomsfremkaldende tyktarmsbakterier.

Menneskers tre enterotyper 

Menneskers enterotype dvs. tarmbakterieflora eller bakterieøkosystem indeholder tre enterotyper baseret på den fremherskende mikroorganisme: 
 Bacteroides, 
 Prevotella og 
 Ruminococcus.
Forskningen er baseret på personer fra Europa, Asien og Amerika – bl.a. fra Danmark og Nordamerika. Entero-profilerne varierer uafhængigt af køn, kostvaner, alder, nationalitet og BMI og man ved ikke, hvorfor der kun er tre enterotyper.

Se også 

 Antibiotikaresistens
 CRE
 Kommensalisme
 Mikrobiom
 NDM-1
 Parasit

Ekstern link 
 Portrætter af verdens 12 farligste bakterier
 Mavetarmsystemet. Biotech Academy

Kilder/referencer 

Bakterier
Parasitter

 en: Coliform bacteria
Joint (cannabis)

En joint er en form for cigaret der indeholder cannabis i form af hash, pot, skunk eller lignende.

En joint laves ved at rulle et cigaretpapir til et konisk hylster. Indeholdet af cannabis kan være blandet med tobak. Nogle rister tobakken for at fjerne nikotinen og tjæren, og samtidig give mere smag til cannabissen.

I dag findes der mange forskellige typer marihuana joints, som man kan lave. De mest populære varianter omfatter den klassiske joint som nævnt ovenfor, men også en cross joint og en tulipan joint. Hver af disse tilbyder sin egen unikke oplevelse og effekt og kræver forskellige niveauer af øvelse og færdigheder for at rulle korrekt.

Den klassiske joint er den enkleste af alle joints og kræver minimal øvelse for at rulle korrekt. Den er lavet ved at rulle cannabis i papir eller andet materiale som f.eks. hampwrap i en cylindrisk form med filteret i den ene ende. Denne type joint er let at lave og håndtere.

Cross joints kræver på den anden side mere færdighed for at tilberede dem korrekt på grund af deres komplekse struktur. De skabes ved at rulle to separate joints sammen i form af et kors med en mindre joint placeret vandret oven på den længere joint. Dette giver brugerne mulighed for at tænde flere ender på én gang, hvilket forstærker de effekter, som denne type joint producerer - hvilket har gjort den meget berømt efter at være blevet vist i stonerfilmen Pineapple Express fra 2008 med Seth Rogen og James Franco i hovedrollerne.

Tulip Joints er opkaldt efter deres karakteristiske "tulipanformede" ende, som indeholder langt mere cannabis end almindelige joints, hvilket giver betydeligt mere potens, når de ryges. Denne sort er konstrueret af to stykker rullepapir, der er klistret sammen i den ene ende, så den ligner en tulipanblomst, når den er færdig.

Cannabis (rusmiddel)
Vibenshus Runddel

Vibenshus Runddel (også kaldet Store Vibenshus eller blot Store Viben) er et vejkryds på Østerbro i København, hvor Jagtvej, Lyngbyvej og Nørre Allé møder hinanden. Runddelen ligger lige ud for det nordvestlige hjørne af Fælledparken. Oprindeligt mødtes også Øster Allé i dette kryds, der blev anlagt som en runddel midt i 1770'erne.

Navnet Vibenshus stammer fra kroen Store Vibenshus, der var opført i 1629 som bolig til bomvagten, da Lyngbyvej var en kongevej. Tilsvarende blev vejkrydset Jagtvej/Strandvejen (nu Østerbrogade/Strandboulevarden), hvor der også lå en beværtning, kaldet Lille Vibenshus eller blot Lille Viben (svarer omtrent til Poul Henningsens Plads i dag). Café Vibenshus Bodega, Østerbrogade 103 findes fremdeles.

I 1970'erne blev runddelen sløjfet til fordel for et almindeligt vejkryds i forbindelse med forberedelserne til den aldrig gennemførte søring. Samtidig blev Øster Allé bøjet af, så den fik sit "eget" T-kryds med Nørre Allé ca. 100 meter syd for runddelen.

Ved runddelen lå produktionsfaciliteter for Galle & Jessen opført fra 1884. I 1918 blev der afholdt en arkitektkonkurrence om en regulering af dette hjørne, der var et sammensurium af forskellige bygninger. Kay Fisker vandt konkurrencen med et projekt til et stort hus med konkav facade, men det blev aldrig til noget. En del af produktionsbygningerne blev dog revet ned i forbindelse med Søring-projektet, og i 1999-2000 blev de sidste bygninger erstattet af det præmierede kontorhus Vibenshuset for Mærsk Data, senere IBM, tegnet af C.F. Møllers Tegnestue ved Anna Maria Indrio.

Et særligt kendetegn for fabrikken var skorstenen med neonreklamer. I 1932 blev der sat et neonur op ved siden af G&J-monogrammet, og i 1965 opsattes der en animeret frise med otte hoppende frøer som reklame for Galle & Jessens cremefyldte chokoladefrøer. Reklamen kunne ses viden om og var et vartegn for Vibenshus. Da Vibenshuset blev opført, overlevede skorstenen men blev delvist skjult. Frøerne blev taget ned i september 2009.

I 2019 åbnede der en en station ved Vibenshus Runddel i forbindelse med metroens etablering af cityringen.

Eksterne henvisninger 

 Byggeri.dk om Vibenshus Runddel og Galle & Jessen-ejendommen
 Sterms kort over Østerbro, 1841.

Kilder 

Gader på Østerbro
Torve og pladser i København
Longyearbyen

Longyearbyen er Svalbards administrationscenter og ligger inderst ved Adventfjorden på øen Spitsbergen. Stedet havde 2 075 indbyggere (2013) og er en af verdens nordligste bosætninger. De fleste indbyggere er nordmænd, men næsten 40 nationaliteter er repræsenteret. Der er fri adgang til at bosætte sig i Longyearbyen for borgere fra alle stater som har underskrevet Svalbardtraktaten, men man må kunne forsørge sig selv.

Stedet blev oprettet i 1906 af entreprenøren John Munroe Longyear (1850–1922). Han var den største ejer i mineselskabet Arctic Coal Company, med hovedkontor i Boston i USA. Minerne og bygden blev i 1916 købt af Store Norske Spitsbergen Kulkompani. Longyearbyen blev nedbrændt og ødelagt af tyske styrker den 8. september 1943 og genopbygget efter 2. verdenskrig.

Tidligere var Longyearbyen en mineby, men fra begyndelsen af 1990-tallet har samfundet ændret sig. Mens der før var flere miner i drift omkring Longyearbyen, er der kun minen Gruve 7 som er i drift i dag. Gruve 7 producerer ca. 60 000 ton kul, hvor halvparten går til Longyear Energiverk – landets eneste kulkraftværk. I dag er turisme, forskning og uddannelse vigtige næringsveje sammen med minedriften. Svalbard lufthavn, Longyear har flyforbindelse til fastlandet hele året. 

Der er et aktivt idræts- og kulturliv i Longyearbyen. I Longyearbyen arrangeres verdens nordligste bluesfestival, Dark Season Blues hvert år i slutningen af oktober.

I 2002 blev der indført lokalstyre i Longyearbyen, hvor det folkevalgte organ Longyearbyen lokalstyre blandt andet fik ansvaret for infrastruktur, samfunds- og arealplanlægning og børnehaverne. Samtidig som Longyearbyen fik lokalstyre blev der også vedtaget et eget byvåben. 

De tilrejsende norske beboere på Svalbard er, udover registreringen i folkeregistret på Svalbard, også registreret i det norske folkeregister i deres respektive hjemkommuner på fastlandet. I disse kommuner har de også almindelig stemmeret ved valg. Svalbard er en del af det norske kongerige, men er ikke omfattet af alle norske love, og deltager ikke i f.eks. Schengen-samarbejdet eller EØS.

Universitetscentret 
I foråret 1993 blev Universitetssenteret på Svalbard (UNIS) stiftet. Universitetscentret er en stiftelse af de norske universiteter i Oslo, Bergen, Trondheim og Tromsø. Universitetscentret tilbyder arktisk biologi, arktisk geologi, arktisk geofysik og arktisk teknologi.

Referencer

Eksterne henvisninger 

 Norden.org  
 Longyearbyen lokalstyre
 Svalbardposten
 UNIS (engelsk)
Candida albicans

Candida albicans er en gærsvamp i slægten Candida. Under normale omstændigheder lever den i 80 % af den menneskelige population uden at volde skade. Overvækst resulterer dog i sygdom og kaldes candidiasis.

Hyppige infektioner forårsaget af Candida albicans omfatter trøske og vaginitis.

Hos immunkompromiterede individer, f.eks. hos AIDS-patienter eller kræftpatienter, kan gærsvampen sprede sig og give alvorlige infektioner.

Se også 
 Antimykotika
 Gærsvamp
 

Sæksvampe
Parasitter
Svalbardposten

Svalbardposten er en norsk ugeavis fra Longyearbyen på Svalbard. Avisen blev stiftet i november 1948 og havde et oplag på 2.636 i 2014.

Svalbardposten er verdens nordligste avis.

Eksterne henvisninger 
 Svalbardposten

Aviser fra Norge
Etableret i 1948
Posten
Longyearbyen
Finn Henriksen (politiker)

Finn Henriksen (21. april 1925 – maj 1997) var udlært murer og politisk aktiv i Socialdemokratiet siden 1941. 
Født i Hvidovre som søn af murermester Louis Henriksen og Marie Henriksen.

Samarbejdet med Frode Jacobsen og Per Hækkerup i de unge år. Solgte lødige skønlitterære bøger på byggepladserne i Københavnsområdet.(forlaget Fremad)

Gift med Lizzie Petersen i 1953 og skilt i 1964, fik 2 døtre Lone og Hanne Henriksen.

Finn Henriksen var aktiv i skolebestyrelsen på Husum Skole fra 1960-1963 og deltag i alt arbejde indenfor Murersvendenes Fagforening.
Selvstændig murermester fra 1965 og frem til sin død i 1997. Opstillet for Socialdemokratiet på Sejerø og valgt til byrådet i Bjergsted Kommune i 2 valgperioder (1978-88).
Bosiddende på Sejerø fra 1974 til 1994, hvor han via samarbejdet med bl.a. Henry Larsen om at starte et vindmøllelaug, og var primus motor for at Lejerbo fik bygget almene boliger på øen.

Kommunalbestyrelsesmedlemmer fra Socialdemokraterne
Ny-Ålesund

Ny-Ålesund er en norsk bosættelse på Spitsbergen, Svalbard. Byen ligger på sydsiden af Kongsfjord. Stedet drives og ejes af Kings Bay AS. Der bor omtrent 30 personer.

Byer på Svalbard
Blue Water Arena

Blue Water Arena er navnet for det tidligere Esbjerg Stadion, efter at Blue Water Shipping blev navnesponsor i 2009. Stadionet er beliggende centralt i Esbjerg på Gl. Vardevej, tæt på bymidten og andre idrætsfaciliteter som en del af Esbjerg Idrætspark. Fodboldstadionet benyttes af fodboldklubben Esbjerg fB.

Historie 
Det oprindelige anlæg blev etableret i 1955, og der blev i 2004 opført en ny tribune som første en del af en større opgradering af stadion. I april 2007 blev der af Esbjerg Kommune afsat 72,2 mio. kr. til færdiggørelse af opgraderingen, hvortil kom fodboldklubbens bidrag på 32,8 mio. kr. Projektet omfattede opførelsen af to endetribuner, renovering af den gamle tribune samt nye omklædningsforhold til spillerne. Samlet byggesum: 135 millioner kr.

Efter fornyelsen af stadion er fuldendt, har det fået en samlet kapacitet på 17.442 tilskuere, heraf 11.286 siddepladser, hvilket gør Blue Water Arena til landets fjerdestørste stadion. Til internationale kampe kan ståpladserne transformeres til siddepladser via mobile sæder, hvilket giver en kapacitet på 13.451 siddepladser. Opførelsen af det nye stadion startede i marts 2008, og det blev indviet 9. august 2009 i forbindelse med en superligakamp mod OB. Den 14. november 2009 spillede Danmarks fodboldlandshold en venskabskamp i Esbjerg mod , og igen i 2011 en kamp mod .

Fakta 
 Lysanlæg: 1200 lux.
 Banevarme
 Tilskuerrekord: 22.000 (Esbjerg fB – KB, 1961).

Referencer

Se også 
 Esbjerg Idrætspark
 Blue Water Dokken

Eksterne henvisninger 
 EfB's informationsside om Blue Water Arena
 SEPE's informationsside om Esbjerg Idrætspark med Blue Water Arena
 Ombygningsblog, Blue Water Arena
 Blue Water Arena, Facebook-profil

Idrætsanlæg i Danmark
Fodboldstadioner i Danmark
Sport i Esbjerg
Esbjerg fB
Etableret i 1955
Bygninger, konstruktioner og anlæg i Esbjerg
Sædding-Guldager Idrætsforening

Sædding-Guldager Idrætsforening (eller SGI) er en dansk idrætsforening ved Esbjerg. SGI blev stiftet den 18. januar 1971 ved en sammenslutning af Guldager Gymnastik- og Ungdomsforening (stiftet 1903), Sædding Ungdoms- og Idrætsforening (stiftet 1941) samt Guldager Boldklub (stiftet 22. marts 1949).

SGI omfatter følgende sportgrene: gymnastik, badminton, fodbold, svømning og håndbold.

Der er omkring 450 medlemmer og 95 trænere og ledere i foreningen.

Ekstern kilde/henvisning 
 SGI Fodbolds officielle hjemmeside

Idrætsforeninger i Danmark
Fodboldklubber under DBU Jylland
Esbjerg Kommune
Poppo

Poppo (død 19. juli efter 1019) var en tysk gejstlig, der i 900-tallet og begyndelsen af 1000-tallet var biskop i Slesvig. 

Det er almindeligvis gengivet således, at det var Poppo, der omkring år 965 overbeviste den danske kong Harald om, at Kristus var en langt stærkere guddom end de nordiske guder. For at overbevise kongen og de tilstedeværende om den kristne tros sandhed bar Poppo, uskadt, jernbyrd på kristendommens styrke. Kong Harald besluttede efter dette, at hele folket skulle lade sig omvende til den nye tro, og som Harald skriver på den store jellingsten, så gjorde han "danerne kristne". 

I senere versioner af fortællingen om Poppo bliver det fremstillet som, at Poppo efter sin jernbyrd foretog en egentlig dåb af kongen, men den udlægning understøttes ikke af de mere samtidige kilder.

Ikke desto mindre, måske med kirkens tilskyndelse, greb historien om Haralds dåb om sig, og herunder opstod så tillige legenden, at dåben skulle have fundet sted ved Poppostenen syd for Flensborg. 

Der opstod siden mange andre legender om Poppo. I Tamdrup Kirke fandtes et skrin for ham med fremstillinger af fortællingen om Harald Blåtands dåb.

Se også 
 Slesvigs bisperække

Referencer 

Tjek fødsels- og dødsår
Personer fra Slesvig by
Asdf

"asdf" er en række af bogstaver, som er de første fire taster på den midterste række taster på et almindeligt QWERTY tastatur. Bogstavsekvensen kan let skrives med venstre hånds fingre. De bruges ofte som en testindtastning eller som meningsløst nonsens. 

asdf er standardadgangskode for nogle systemer. Derfor bruges ordet i mange ordbogscrackers, siden der er en vis sandsynlighed for at en bruger ikke har ændret adgangskoden efter vedkommende anskaffede produktet.

Mange internetbrugere, som ikke er interesserede i at vælge noget mere personliggjort, bruger asdf som deres brugernavn og password samtidig så de hurtigt kan få adgang til data som man skal være registreret for at finde. Dette har ført til at mange websider bevidst har valgt at ugyldiggøre asdf@asdf.com som mailadresse. 

Nogle brugere vælger at sætte asdf som kommando til at skifte fra QWERTY- til Dvorak-tastaturlayout, med aoeu som kommando til at skifte tilbage, da aoeu svarer til asdf på et Dvorak-tastatur.

Noter 

Tastaturer